

 ***8. maj 2025***

**Høng Vandværk = HVV.**

**Bestyrelsens årsberetning til generalforsamling 2025 for 2024.**

**Velkommen til generalforsamling** her på Høng Vandværks adresse Sæbyvej 2A., hvor vi som Vandværk er glade for at være.

**Boringer**

Vi henter alt vores vand fra 3 boringer i Rugskov i på Kragerup Gods og pumper det 8 km ind til behandling på vandværket.

**Vi har i 2024**

* **Udpumpet 243.875 kbm**, til egne forbruger
* **Vandspild udgør 20.937 kbm.**
* **Afregnet 222.938 kbm** med egne forbrugerne
* **Vandpris** har været **7,68 kr./kbm**. + moms
* **Fastafgift årlig 659 kr**./forbrugsenhed + moms.

Vores **spild** har i 2024 været på **8,59 pct**., hvilket er mindre end i 2023. Spild skyldes fremdeles brud på primært gamle ledninger og forvitrede alu-anboringer.

**I 2024** er der en ny tilslutning. Vi er **2.198 forbrugere** med afregningsmålere. **2.897 forbrugsandele** som også omfatter lejligheder. Vi har **284 bimålere**.

**Strømforbrug 2024: 118.435 kWh**

**Målere indkøbte ultimo 2023**

HVV fik et rigtigt godt tilbud fra vores leverandører af målere, som skulle levres inden udgang af 2023, så vi **startede 2024** med en rigtig god portion af målere til en værdi af ca. 1,2 MIO + moms. Vi startede med at montere ”SIM kort” målere uden for bygrænsen, dvs. målere som sender direkte ind til vandværket hver dag, med et kraftigere signal end de tidligere måler, vi har haft. Dette gør at vi tidligere opdager en lækage / brud, eller blot at vandet ikke står stille i min. En time (om natten), så vandværket kan gøre forbrugerne opmærksomme på, at de måske har et brud eller et toilet der løber hele tiden.

**Inden for bygrænsen** – har vandværket lavet en aftale med et lokalt VVS-firma om at skifte målerne, som foregår via et bookingsystem, som vores driftsleder har sat op, der vil typisk være 3 – 4 veje ad gangen. Ved årsskiftet er vi nået ca. 1.000 målere ud af ca. 1.500 indkøbte målere.

**Målerportal APP = Ekstra forbrugerservice.**

Efterhånden som målerne bliver udskiftet, har forbruger mulighed for at downloade den nye målerportal app, så hver enkel forbruger kan se sit eget forbrug hen over døgnet – måned eller år. Så den vil afhjælpe hvis man pludselig har lækage (toilet der løber konstant, eller andet), så prisen ikke stikker helt af.

**Indgået samarbejdsaftale med Løve-Knudstrup Vandværk. = LKV**

HVV og LKV har pr. 1. maj 2024 indgået en skriftlig samarbejdsaftale om pasning af LKV, som vi også har en nødforsyningsledning til.

Generelt kan man sige, at Vandværkspasseren har ansvaret for den tekniske drift og vedligeholdelse, så der opretholdes en stabil vandforsyning til LKV-forbrugerne. Herunder også skiftning af deres forbrugeres vandmålere.

**HVV’s udtræden af den økonomiske regulering af Vandsektorloven pr. 1. januar 2023**

Selv om HVV er udtrådt af den ”økonomiske” (takstblad) regulering af vandsektorloven, bliver vi pålagt stadig flere og flere indberetninger. Senest skal vi nu, og fremadrettet indberette årligt køb over en vis størrelse fra vore Leverandører. Og det sammen med alt det andet fylder en hel del af vores tid i administrationen.

**Takstblad = basis for opkrævninger hos forbrugerne.**

Takstbladet skal godkendes hos Kalundborg Kommune, og det ser ud til at være en større proces. Udgangspunktet er, det skal ”Hvil I sig selv” (HISS) princippet, Det føles mere at kommunen er en modspiller til Vandværket, end en vejleder / medspiller til Vandværket.

Takstbladet for 2025 er godkendt 27. marts 2025

**Solpaneler på HVV’s bygning**

HVV har købt 99 paneler a 410 watt og med batteriløsning 44 kWh, som blev færdig monteret medio december 2024. Anlægget er indkøbt hos et lokal firma, som kunne komme med en fornuftig pris.

Anlægget vil anslået dække ca. en 1/3 af vores strømforbruget på denne matrikel (forbrug ca. 85.000 kWh, det er her vi bruger mest strøm) HVV Total forbruger vi ca. 118.000 kWh.

Anslået solpaneller levetid ca.20–25 år – batteri ca. 15 år

Forrentning ca. 7 – 8 år.

**Ny 3-årig El-aftale for HVV**

Ny El-aftale er forhandlet på plads ultimo 2024 via tilbud gennem Kalundborg Vandråd

**BNBO-område = Boringsnære beskyttelse områder** **= Sprøjtestop**.

Vores 3 boringer ligger på Kragerup Gods, og der er ikke indgået nogen frivillig aftale i 2024. Det påhviler Kalundborg Kommune pr. 1. marts 2025, at finde en løsning mellem lodsejer og Vandværket – frivilligt eller ved ekspropriation. Dette ser på nuværende tidspunkt ud til ikke at kunne nås iflg. Avisen (måske først i 2027)

En kommende erstatning vil blive lagt på vores kubikmeterpris, men skrevet særskilt på takstbladet.

Der vil forsøges optaget lån med kommunegaranti, når vi kommer dertil-

**Stjålen plæneklipper.**

Den 10. juni 2024 meldte vi til politiet, at HVV har fået stjålet en prof. selvkørende plæneklipper inden for det 2 meter høje hegn, der er om ejendommen. Der var klippet hul i hegnet mod øst = væk fra landevejen mod Sæby. TRYG forsikring ville ikke dække tabet, så Vandværket måtte ud og købe en ny plæneklipper.

**Sikkerhed på Vandværksgrunden – Video overvågning**

For at få bedre styr på ubuden ”gæster” har bestyrelsen besluttet at sætte kameraer op på vandværksgrunden.

**IT-Sikkerhed på HVV**

HVV er hele tiden ops på vores IT-sikkerhed, og vi er meget langt med det, men der sker jo hele tiden noget nyt. Der kommer NIS2 lovgivning fra EU i (forsinket bekendtgørelse i 2025), hvor flere firmaet tilbyder deres hjælp mod en større betaling til dem.

**Drikkevand kvalitet - Vandanalyser.**

Vi har firmaet Dons til at foretage analyser af vores vand samtidig med, at vi kører selvkontrol. Vandkvaliteten er god på alle vores 3 boringer i Rugskov, og det er vi lykkelige for. Vi har en hårdhed på ca. 16.

**Vores vand er** analyseret for mere en 40 forskellige uønsket kemikalier blandt anden **PFAS**-forbindelser. Det er heldigvis ikke konstateret hos os

**Ekstra medarbejder ”Robert”**

Vandværket har desuden indkøbt en brugt ”Robotplæneklipper” og den er testet hen over sommeren, og den fungerer rigtigt fint, og det er = med sparet arbejdskraft.

**Bogføring ud i byen – fremadrettet.**

Det er et lovkrav fra 2026, at bogføringsbilagene bliver digitale = kan hentes oppe i skyen, så bestyrelsen har besluttet at udlicitere bogføringsopgaven fra 1. januar 2025.

Der blev indhentet 3 tilbud, og valget faldt på KJ Office fra Slagelse.

Så har vi et år at øve os i.

Dette medfører også bestyrelsens forslag til nye vedtægtsændringer, hvor denne udvikling i de digitale løsninger gør, at vedtægter om Bilagskontrolanter fjernes. Herom senere i forlaget til afstemning.

**Vores driftsleder, René** har været hos i 7 år og det er hans store fortjeneste at HVV stadig er i en god og moderne udvikling, hvor der hele tiden arbejdes på, at gøre vores Vandværk nutidsvarende = så vi ikke halter bag efter udviklingen, hverken teknisk eller IT-sikkerhed.

**Vi har en produktionskapacitet** på ca. 50 kbm. i timen. Vores tankkapacitet er på 720kbm. og et almindeligt døgnforbrug er 650 til 690 kbm.

**Nødforbindelse = Forsyningssikkerhed**

Vi har en nødforbindelse til Løve Knudstrup Vandværk, som kan gå begge veje. Det er vigtigt for forsyningssikkerheden, hvis uheldet skulle være ude med vores vandforsyning.

Nødforbindelsen til Solbjerg Vandværk - I første omgang som supplement / nødforsyning.

Trykforøgerstation nedsat i Kulby for at sikre, at der stedse vil være frisk vand i ledningen, kobles 2 forbrugere i Tjørnelunde på.

**Strømsvigt – såkaldt Burnout**

HVV har en diesel generator på Vandværket, som omgående går i gang ved strømsvigt, har vi deslige også mobile generatorer, hvis der er strømsvigt ved boringerne.

**Ingen strøm til boringerne**.

I uge 04.2024 gik strømforsyningen til alle 3 boringer ved Kragerup. Årsagen var oversvømmelse ved målerskab, i forbindelse med byggeri af Brintfabrik, hvor man havde hævet terrænet 50 – 70 centimeter og dermed forhindret overfladevand i at løbe væk fra elinstallationen. Konsekvensens af oversvømmelse var, at der kom ingen vand frem til Vandværket. Så vores transportable generatorer blev virkelig testet den dag.

**Brud**.

Som tidligere nævnt, har vi haft en vandspild på 20.937 M3 (8,59%), som dog er lidt lavere end det tidligere år. Vi havde i foråret 2024 et brud på 7 kbm. i timen, oven i et brud på 3 kbm i timen, som var svære at finde. Men de blev gudskelov lokaliseret, så spildprocenten ikke kom højere op. Men der dukker selvfølgelig hele tiden nye brud op.

**Defekte stophaner**

Der er renoveret / udskiftet stophaner på: Kærvej – Engvej – Kløvervej – Langs Hegnet -

**Sløjfning af Brandhaner**

Beredskabstjenesten har udmeldt at de kun skal bruge ca. 3 – 4 brandhaner i Høng = er store nok, til at give det ønsket antal m3 i minuttet. Så hen ad vejen, ved renovering og lignede, vil ikke brugbare ”Brandhaner” blive sløjfet. Der er mulighed for at søge tilskud fra Kalundborg Kommune, efterhånden som de bliver sløjfet.

**Renoveringsarbejder i 2024.**

**Kuldbyvej – Produktionsskolen – Borretoften**

Den helt store renovering af ledningsnettet er sket på Kulbyvej. Renovering måtte udvides, da det viste sig, at det så ringere ud end forventet på strækning.

**Forestående arbejder i Høng Vandværk i 2025~~.~~**

- Fortsætter med udskiftning af de sidste ca. 500 målere

- Går i gang med den resterede del af Hovedgade (modsat side)

- 1. etape af fornyelse af råvandsledning på Kragerup Gods (hvis deres solcelleplan går i

 gang / igennem).

**Bestyrelsesmøder.**

Vi har haft 5 bestyrelsesmøder i årets løb.

**Opdatering af viden = Fyraftensmøder - Webinar – Kurser – Messer m.m.**

Vi har deltaget i 3 ”Fyraftensmøder” i Kalundborg Vandråd regi.

Og desuden forsøgt at få opdateret vores viden, ved deltagelse 11 – 12 andre kurser / møder.

**Tak til alle samarbejdspartnere.** Tak til forbrugerne for den forståelse, der bliver udvist, når vi foretager vores ledningsarbejder, og de må undvære vand i kortere perioder.

**Bestyrelsen for Høng Vandværk**

Jørgen Bruun